Diari Oficial de la Generalitat Valenciana


Sumari del DOGV 421, del 29-08-1986 (1986/807041)

ORDRE de 4 d'agost de 1986, de la Conselleria de Treball i Seguretat Social, per la qual es modifica el que disposa l'article 19 de l'Ordre de 27 de gener de 1986, d'aquesta Conselleria, sobre pagament i justificació de les subvencións que determina el precepte esmentat en matèria de Serveis Socials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   421

Data del DOGV
:   29-08-1986

Secció del DOGV
:   ALTRES DISPOSICIONS

Número del document
:   1986/807041


Data del document
:   04-08-1986

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 4 d'agost de 1986, de la Conselleria de Treball i Seguretat Social, per la qual es modifica el que disposa l'article 19 de l'Ordre de 27 de gener de 1986, d'aquesta Conselleria, sobre pagament i justificació de les subvencions que determina el precepte esmentat en matèria de Serveis Socials.  
L'Ordre de 27 de gener de 1986, de la Conselleria de Treball i Seguretat Social, per la qual es reglamenta el procediment per accedir a les ajudes que en matèria de Serveis Socials disposa el Decret 210/85, de 30 de desembre, disposa en l'article 19 que el pagament i justificació de les ajudes institucionals per a la contractació de professionals de Serveis Socials de Base i per a ajudes per manteniment en Serveis Socials Sectorials, es farà en tres terminis quadrimestrals, el tercer dels quals es farà una vegada estiga justificada la totalitat de la subvenció, per la quantia resultant fins a la mateixa o fins al total de la quantitat justificada, si aquesta fas inferior, tot establint un termini de l'1 al 15 de gener següent per a l'aportació dels justificants de la resta de la subvenció corresponent al tercer quadrimestre de l'any.   
Tanmateix, l'aplicació d'aquesta regulació, en la pràctica dilata amb excés el pagament de la part corresponent a l'últim quadrimestre, per la qual cosa es fa necessari modificar aqueixa normativa amb el fi de pal·liar els perjudicis que puguen causar en els centres beneficiaris de les subvencions citades la demora en la percepció d'aquestes, anticipant en part el pagament de l'últim lliurament i allargant-ne el termini de justificació del segon quadrimestre.   
D'altra banda, el Decret 210/1985, de 30 de desembre, pel qual es convoquen ajudes en matèria de Serveis Socials per a 1986, autoritza en la Disposició Final Primera al Conseller de Treball i Seguretat Social a l'adopció de totes les disposicions reglamentàries i d'altres resolucions que necessite l'aplicació i desplegament del Decret esmentat.   
En atenció d'aquests motius, i fent ús de les facultats conferides,   
ORDENE:   
Article 1  
Es modifica el punt 4 de l'article 19 de l'Ordre de 27 de gener de 1986, de la Conselleria de Treball i Seguretat Social, pel que fa al termini de justificació del segon quadrimestre que queda ampliat fins al 30 de novembre de 1986.   
Article 2  
Els centres que hagen justificat correctament els dos primers quadrimestres i el segon dins del termini previst en l'Article anterior, és a dir, abans del 30 de novembre de 1986, percebran la meitat de la quantia que resta de la subvenció, és a dir, la part corresponent a dos mesos de l'últim quadrimestre.   
Article 3  
Només els centres que complesquen els requisits previstos en l'Article anterior podran beneficiar-se del que disposa.   
Article 4  
Aquesta Ordre vigirà el dia de publicació en el Diari Oficial de la Generalitat Valenciana.   
València, 4 d'agost de 1986.   
El Conseller de Treball i Seguretat Social,  
MIQUEL DOMENECH I PASTOR